சந்திப்போம் என்ற நம்பிக்கையுடன் - காதல் தோல்வி கவிதைகள்

நானாக கேட்காமல் 
 நீயாக நெருங்கி வந்தாய் 
 இன்றும் நானாக சொல்லாமல் 
 நீயாக விலகிவிட்டாய். 
 அன்புடன் தொடங்கியது 
 அன்பில்லாமல் முடிவதன் வலி 
 உனக்கும் தெரிந்திருக்கும் ! 
 உன் மனதில் அன்று இருந்தது 
 வெறும் வேசமாக இல்லாமல் 
 பாசமாக இருந்திருந்தால். 
 உன் போலித் திரையின் பின் 
 இன்றும் மறைந்திருக்கும்! 
 என்றோ ஒரு நாள். 
 அது என்றுமே இல்லை என்று 
 ஆகிவிட்டபின்னும்மீண்டும் சந்திப்போம் 
 என்ற நம்பிக்கையுடன்.